དེ་བཞིན་སློབ་གྲྭ་ཐོན་མཁན་ཕྲུ་གུའི་ནང་ལ་སློབ་སྦྱོང་གང་ལ་གང་འཚམ་བྱས།ཨིན་ཇི་ཞིག་ཤེས།བོད་ཡིག་ཅིག་ཤེས།ཧིན་དི་འདྲ་ཤེས།དེ་ཤེས་པའི་མཐའ་མ་བེད་སྤྱོད་བྱེད་ས་དེ་སྤྲང་འཁྱམས་བྱས་ནས་བསྡད་པ་དང།འགའ་ཤས་ནས་ཁ་བསླུས་རྒྱག་མཁན་བྱས་པའི་གནས་ཚུལ་ལོ་ཤས་སྔོན་གོ་ཐོས་བྱུང།དེ་ཚོ་ཤིན་ཏུ་ཐབས་སྡུག་རེད།ཆེ་ས་བོད་སྤྱི་པའི་དམིགས་ཡུལ་ཆེན་པོ་ཞིག་ལ་དམིགས་པ་དང།ཆུང་ས་སྒེར་སོ་སོ་དངོས་གནས་ཡ་རབས་སྤྱོད་བཟང་ལྡན་པའི་མི་ཡག་པོ་ཞིག་བྱུང་ན་བསམ་པའི་དམིགས་ཡུལ་དེ་འདྲ་ཞིག་བཞག་ནས་སློབ་གྲྭ་དེ་དག་བཙུགས་པ་རེད།སློབ་སྦྱོང་བྱས་པའི་མཐའ་མ་ལ་འདི་འདྲའི་གནས་ཚུལ་ཆགས་ཡོང་དུས་དངོས་གནས་བློ་ཕམ་སྐྱེ་གཞི་ཞིག་རེད།